Layang Sih Katresnan, Saka Teleng Manahe Sang Rama Kaswargan Rasakna Katresnan sing pada digoleki ing sak uruting uripmu Anak-Ku, Mbok menawa sliramu ora tepung marang Ingsun, ananging Ingsun mangerti samubarang kabeh bab sliramu. Jabur 139:1 Ingsun tansah nyumurupi, nalikane sliramu lagi ngadek apa lagi lungguhan. Jabur 139:2 Ingsun nyumurupi sak kabehing lakuning uripmu. Jabur 139:3 Nganti Ingsun mangerteni sepira cacahe rambut ing sirahmu. Mateus 10:29 -31 Awit sliramu katitahake ing sakjroning gambar lan rupa-Ku. Purwaning Dumadi 1:26 -27 Ing sakjroning urip-Ku, sliramu bisa urip, obah, lan ana. Lelakone Para Rasul 17:28 Awit sliramu iku tedhak- turunku. Lelakone Para Rasul 17:28 Ingsun wus nyumurupi sliramu saka wiwit -wiwitan mula, sak durunge sliramu ana ing guwa garba. Yeremia 1:4-5 Ingsun wus miji sliramu, saka wiwit-wiwitaning mangsa, sak durunge Ingsun ngripta samubarang kabeh. Efesus 1:11 -12 Sliramu ana lan karipta, dudu awit saka kaluputan, ananging dina-dinane uripmu wus sinerat ing sajroning kitab-Ku. Jabur 139: 15-16 Ingsun wus netepake wektu kang pas tumrap kelahiran mu, lan uga ing ngendi bakal papan dununge uripmu. Lelakone Para Rasul 17:26 Tumitahmu kanthi cara kang ngedap-edapi. Jabur 139:14 Awit Ingsun kang ngrajud sliramu ing sakjeroning guwa garbane ibumu. Jabur 139:13 Lan nglairake sliramu ing dina kang wus ditetepake kanggo kelairanmu. Jabur 71:6 Kala mangsane Ingsun padha ora dimangerteni, dening para manungsa kang orang tepung marang Ingsun. Yokanan 8:41-44 Ingsun ora ana ing papan-papan kang adoh, lan Ingsun ora lagi nepsu, ananging Ingsun iki sih katresnan kang sampurna. 1 Yokanan 4:16 Lan wus dadi kepenginan-Ku kanggo maringake sih katresnan-Ku marang sliramu. I Yokanan 3:1 Kabeh kuwi mau amarga Ingsun iki Ramamu lan sliramu anak-Ku. I Yokanan 3:1 Ingsun bisa peparing linuwih marang sliramu, tinimbang karo apa kang bisa diparingake dening ramamu kang ana ing donya. Mateus 7:11 Awit Ingsun iki Rama-mu kang ana ing suwarga, kang sampurna. Mateus 5:48 Saka Astaning Sun, sliramu mesti nampa peparing kang becik, sarta sih rakhmat kang sampurna. Yakobus 1:17 Awit iya Ingsun iku pamongmu, saha Ingsun kang nyawisake lan nyukupi sakehing kabutuhanmu. Mateus 6:31-33 Rancangan kang Ingsun paringake marang sliramu yaiku rancangan kang nuwuhake tentrem rahayu lan dina-dina kang kebak ing pengarep-arep. Yeremia 29:11 Amarga Ingsun iki nresnani sliramu kanthi katresnan kang langgeng. Yeremia 31:3 Anggonku mikirake sliramu nganti ora kaduga, kaya dene cacahing pasir ing pesisiran. Jabur 139:17-18 Kanthi kabungahan lan surak-surak, Ingsun tansah bombong marang sliramu. Zefanya 3:17 Ingsun ora nate mandeg nindakake kabecikan marang sliramu. Yeremia 32:40 Awit sliramu iku bandha kang tansah Sun tresnani. Pangentasan 19:5 Ingsun tansah kepengin nyantosakake sliramu kanthi gumolonging manah lan nyawa-Ku. Yeremia 32:41 Ingsun bakal nedahake marang sliramu prakara-prakara kang gedhe lan ngerm-eramake. Yeremia 33:3 Menawa sliramu nggoleki Ingsun kanthi gumolonge manah, sliramu mesthi bakal nemokake Ingsun.Pangandharing Toret 4:29 Bebungaha awit saka Asmaning Sun, sliramu mesthi antuk apa kang dadi pepenginaning atimu. Jabur 37:4 Awit iya Ingsun iku kang bakal nindakake sakabehing kekarepanmu iku. Filipi 2:13 Ingsun iki sanggup nindakake linangkung saka kang pada kok pikirake. Efesus 3:20 Awit iya Ingsun kang paring kanugrahan panglipur langgeng kanggo sliramu. II Tesalonika 2: 16 -17
Layang Sih Katresnan, Saka Teleng Manahe Sang Rama Kaswargan Rasakna Katresnan sing pada digoleki ing sak uruting uripmu -2- Ingsun uga minangka Rama, kang tansah nggatekake sakehing pasambatmu. II Korinta 1:3-4 Nalikane remuk atimu, Ingsun tansah ana ing sisihmu. Jabur 34:19 Kaya dene pangon kang angon mendane, Ingsun nggowo sliramu caket ing manahKu. Yesaya 40:11 Ing titi wancine, Ingsun bakal ngusapi sakehing luh kang tumetes saka mripatmu. Wahyu 21:3-4 Ingsun uga bakal ngluwari sakehing kasusahan sing pada kok alami ing salumahing bumi. Wahyu 21:3-4 Ingsun iki Ramamu, lan Ingsun nresnani sliramu kaya anggoningSun nresnani marang Putraku Yesus. Yokanan 17:23 Awit ana ing Sang Kristus tresnaku kasunyatan. Yokanan 17:26 Iya Panjenengane iku abdi wujuding kasunyatanKu. Ibrani 1:3 Panjenengane rawuh kanggo mratelakake menawa Ingsun ana ing pihakmu, lan ora kanggo mungsuhi sliramu. Rum 8:31 Saha kanggo mratelakake menawa ingsun iki ora metungake sakehing panerakmu. II Korinta 5:18 -19 Yesus seda supaya sliramu kawanuhake marang Ingsun. II Korinta 5:18 -19 Sedane minangka bukti nyata kang paling gedhe, saka katresnan Ku marang sliramu. 1 Yokanan 4:10 Ingsun wus masrahake sakehing perangan kang dak tresnani kanggo sliramu, supaya Ingsun oleh katresnanmu. Rum 8:31-32 Yen sliramu gelem nampa sih rakhmat Anak-Ku Yesus, ateges sliramu uga nampani Ingsun. 1 Yokanan 2:23 Lan ora ana maneh kang bakal bisa misahake sliramu saka ing katresnanKu. Rum 8:38-39 Padha balia maneh marang Ingsun, awit Ingsun bakal nganakake pesta agung kang ana ing suwarga. Lukas 15:7 Ing salawase Ingsun iki Rama, lan ing salawas-lawase Ingsun uga tetep Rama. Efesus 3:14-15 Sakiki pitakonKu.... "Apa sliramu gelem dadi anak- Ku?" Yokanan 1:12 -13 Ingsun tansah ngenteni sliramu. Lukas 15:11-32 Sih Katresnan-Ku kanggo sliramu, Ramamu, Allah kang Maha Kwasa Abba Javanese Father's Love Letter © 1999 Father Heart Communications - - Please feel free to copy & share with others.